Teleckojės ežeras

Teleckojės ežeras (, alt. Алтын Кӧл) – ežeras Rusijoje, Altajaus Respublikoje, Altajaus kalnuose, 436 m aukštyje. Ilgis šiaurės – pietų kryptimi 77,7 km, plotis iki 2,5 km. Telkšo tektoninėje įduboje, sudarytoje iš dviejų dalių: siauros ir gilios pietinės, bei platesnės, atskirtos povandeniniu kalnagūbriu, šiaurinės. Labai gilus (iki 325 m). Krantai statūs, uolingi, supa 2000–2500 m aukščio kalnagūbriai. Į Telckojės ežerą suteka apie 70 upių, iš kurių didžiausia – Čulyšmanas (įteka pietuose). Šiaurėje išteka Bija (Obės baseinas). Ledo danga nepastovi, dažniau užšąla tik plačioji dalis, pakrantės. Vanduo labai skaidrus (iki 14 m).

Ežere aptinkama 14 žuvų rūšių (taimeniai, kiršliai, lenokai, sykai, ešeriai ir kt.).

Teleckojės ežeras – svarbus regiono turistinis objektas. Pakrantėse yra 3 gyvenvietės: Artybašas, Jogačas ir Jajliu. Teleckojės pavadinimą sukūrė rusai pagal aplinkines altajiečių tautas, save vadinančias telesais. Patys altajiečiai ežerą vadina Altynkioliu – „aukso ežeru“.

 Šaltiniai 
 „Климат, лёд, вода, ландшафты“. Фотогалерея (более 300 фотографий) экспедиций Томского государственного университета в бассейн Телецкого озера 2008–2010 годов. 
 Рудой А.Н., Микулич И.А., Тюнякина Е.А., Пшеленский Е.Ю. НОВАЯ РАДИУГЛЕРОДНАЯ ДАТИРОВКА НА РАЗРЕЗЕ БЕЛЕ И НОВЫЕ СООБРАЖЕНИЯ О ВОЗРАСТЕ ВПАДИНЫ ТЕЛЕЦКОГО ОЗЕРА. 

Kategorija:Rusijos ežerai
Kategorija:Altajaus Respublika